Johannes 18:1-19:42 – Goeie Vrydag – Jesus het self sy kruis gedra – 29 Maart » Somerstrand Gemeente
Johannes 18:1-19:42 – Goeie Vrydag – Jesus het self sy kruis gedra – 29 Maart
Yan Martel se bekende boek "Life of Pi" wat onlangs ook verfilm is, begin met 'n onverwagse ontmoeting. Hierdie ontmoeting word uiteindelik die inspirasie vir die boek.
Dit gebeur in 'n kroeg waar die skrywer 'n vreemdeling raakloop. Toe dié hoor dat die skrywer sukkel om koers te kry, bied hy hulp aan: "Jy soek na 'n storie? Ek sal jou een vertel wat jou in God sal laat glo."
Wat dan volg, is die ongelooflike storie van Pi se bo-menslike ontberinge op die oop see nádat die skip waarop hy en sy familie was, in 'n storm vergaan het. Soos wat die storie ontvou, kom jy agter dat Pi se stryd en lyding nog véél erger en verskrikliker was as wat die boek of prent probeer uitbeeld.
Jy verstaan mettertyd dat al die diere, en veral die tier wat hom so fel op sy verflenterde vlot bedreig, eintlik maar beelde, ja, metafore is om die eintlike wreedhede en elemente waarteen Pi as 'n enkele oorlewende moes stry, te help versag.
Dat hy dit kon oorkóm, was vir Pi byna soos 'n ervaring van genade, 'n ingryping van Bo. Vandaar sy uitspraak dat dit 'n mens in God kan laat glo.
Natuurlik sal nie almal hierdie vermoë om lyding te deurstaan – om dit selfs te sien as iets wat jou lewe kan verryk – toeskryf aan God of aan sy genade nie. "Party mense kry dit net beter reg as ander, meeste gaan daaraan onder" – so sal hulle redeneer.
Vir die gelowiges egter was en is die hoop, selfs vreugde in lyding, nog altyd gekoppel aan die wete dat daar inderdaad 'n God is, en dat hierdie God lyding ken, ons ook daarin kan dra, dit selfs tot iets besonders kan omvorm.
Hierdie wete dat daar eenmaal, soos die musiekgroep, Prophet, so mooi sing, 'n houtkruis was, ja, "'n Redder aan 'n houtkruis vasgenael", is ons groot troos en bemoediging wanneer die verskrikkinge van die lewe toeslaan.
Hieraan dink ons weer op Goeie Vrydag – Jesus wat self sy kruis gedra het.
N.a.v. Carel Anthonissen (Boodskap vir vandag)
Toetrede lied – 393:1
Lied 393:1 Middelpunt van ons verlange
Inleiding tot Skriflesings
Hoofstuk 18-20 is die verhaal van:
Jesus se inhegtenisneming en verhoor,
Jesus se kruisiging,
Jesus se opstanding en
Jesus se verskyning aan sy dissipels.
Hoofstuk 21 sluit die evangelie af met die herstel van Petrus se verhouding met Jesus.
Ons gaan vandag die hele kruisigingsverhaal lees soos Johannes dit in hoofstuk 18-19 vertel en Sondag fokus op die 1ste opstandingsverhaal in hoofstuk 20. Ons gaan dit voorlees en onderbreek met liedere en tyd vir stilgebed.
Ek wil egter 'n paar opmerkings maak voor ons lees. Daarna gaan ons nagmaal vier.
Let aan die eenkant op na die opeenstapeling van verspilde kanse. Judas verspeel sy kans op inkeer. Die Jode verspeel hul kans om hul Koning te vereer. Pilatus verspeel sy kans om Jesus 'n regverdige verhoor te gee. Let aan die ander kant op dat daarin is Jesus eintlik besig om sy eie keuses uit te oefen. Hy gaan nie die verraaier teë nie. Hy dwing die Jode nie tot verering nie. Hy dwarsboom nie Pilatus se diplomatieke spel nie. Hy gee Homself oor aan die onreg omdat Hy die belofte van God het dat hierdie offer die weg tot lewe vir almal wat in Hom glo, sal word.
Jesus kies om die pad van die kruis te stap vir my
Ons het baie voorbeelde van helde wat volhard het met hulle opdragte of enduit volgehou het met 'n spesifieke lewenstaak. Maar daar is niemand wat meer gedoen het as Jesus nie, veral as 'n mens die blote vernedering van menswees vir God, en die afgryslike vernedering van 'n onskuldige kruisdood in ag neem. God is in sy diepste wese een wat gee, wat verantwoordelikheid neem en vertrou kan word.
Jesus het self sy kruis gedra en uiteindelik gesê: Dit is volbring!
Skriflesing een – Lambert Jacobs
(Foto deur Lawrence OP by flicker.com – Creative Commons License)
Jesus word gevange geneem – Joh. 18:1-11;
Jesus verskyn voor Annas, die vorige hoëpriester – Joh. 18:12-14;
(Foto van 'n venster in Newcastle Cathedral deur Lawrence OP by flicker.com – Creative Commons License)
Lied – 391:1
Lied 391:1 Vervul o Heer my hart
Skriflesing twee – Jennie Troskie
(Foto deur Fergal Mac Eoinin – CC lisensie)
Lied 384 Jesus o dink aan my Afr + Eng
Skriflesing drie – Chris van Wyk
Skriflesing vier – Lambert Jacobs
(From the east window of Wadham College Chapel, Oxford, by Bernard van Linge, c.1622. – Lawrence OP by flickr.com, CC lisensie)
Lied 377:1 O Lam van God onskuldig
Skriflesing vyf – Jennie Troskie
(stained glass detail from the church of Our Lady and the English Martyrs in Cambridge deur Lawrence OP by flicker.com – CC lisensie)
Skriflesing ses – Chris van Wyk
(foto deur Lawrence OP by flicr.com – CC lisensie)
en vir my kleed het hulle geloot." q
Lied 387:1 O Heer uit bloed en wonde
Skriflesing sewe – Lambert Jacobs
(Foto: stained glass detail by Kempe from Little St Mary's church in Cambridge deur Lawrence OP by flickr.com – CC lisensie)